Adam Johnson

Adam Johnson (* 14. júl 1987, Sunderland, Spojené kráľovstvo) je profesionálny anglický futbalista, hrajúci v anglickej Premier League za klub Sunderland AFC a za Anglické národné futbalové mužstvo. Nastupuje väčšinou na pozícii pravého stredopoliara. Jeho prednosti sú obratnosť a rýchlosť.

Detstvo
Adam sa narodil v Sunderlande a vyrastal v Easingtone, County Durham, v Severovýchodnom Anglicku. Johnson hral za Cleveland Juniors Football Club. Po tom ako dal Johnson vo Wembley 2 góly v školskom futbalovom zápase 7 proti 7, Johnny Haynes poznamenal: „Ty si skvelý malý hráč. Máš úžasnú ľavačku.“

Klubová kariéra

Middlesbrough
Vo veku 12 rokov bol Adam prijatý na futbalovú akadémiu v Middlesbrough. Predtým navštevoval Newcastle United´s Centre of Excellence. On a jeho spoluhráči z Boro David Wheater, Tony McMahon a Andrew Taylor boli súčasťou tímu, ktorý v sezóne 2003 – 2004 vyhral FA Youth Cup.

Adam debutoval za seniorský klub vo veku 17 rokov a bolo to 17.marca 2005 v zápase Európskej ligy, v ktorom Middlesbrough prehralo v Lisabone proti Sportingu CP 1:0. Takmer o šesť mesiacov neskôr Adam debutoval aj v Premier League, keď vystriedal zraneného Stewarta Downinga. Vtedy Middlesbrough porazilo doma Arsenal 2:1. Na svoj druhý štart v Európskej lige si musel počkať do 15.decembra 2005. V zápase proti Litexu Lovech nahral Massimovi Maccaronimu na prvý gól. Middlesbrough vtedy vyhralo 2:0. Johnson dal svoj prvý gól v Premier League 3. mája 2006 proti Boltonu Wanderers.

Hosťovanie v Leeds United a vo Watforde
16.októbra 2006 sa Adam pripojil k tímu Leeds United na mesačné hosťovanie. Potom, čo odohral štyri zápasy počas svojho mesačného hosťovania, vrátil sa do Middlesbrough a už nepredĺžil zmluvu s Leeds United. Neskôr v sezóne prišiel ako náhradník v odvete FA Cupu s Bristol City. Adam na jeden gól prihral a strelil víťazný gól v penaltovom rozstrele.

V septembri 2007, Johnson odišiel na trojmesačné hosťovanie do druholigového Watfordu. Za Watford odohral 12 zápasov a nastrieľal 5 gólov. Zhodou okolností sa Watford po odchode Adama výrazne zhoršil.

Návrat do Middlesbrough
V poslednom zápase sezóny Adam skóroval z 16 metrov krátko po tom ako prišiel na ihrisko ako striedajúci hráč. V tom zápase Boro porazilo Manchester City 8:1.

Po prestupe Downinga do Aston Villy sa Johnson v sezóne 2009 – 2010 stal dôležitou súčasťou Boro. Adam viedol celú prvú polovicu sezóny rebríček bodovania s ôsmimi gólmi a to aj napriek tomu, že je záložník. V zápase proti Scunthorpe United Adam nepremenil penaltu, ktorá sa kopala po faule na Rhysa Williamsa. Po podrazení od brankára Scunthorpe United v pokutovom území, Adam kopal ešte jednu penaltu ale tú už premenil.

Po výbornom začiatku sezóny sa o Johnsona začali zaujímať kluby z najvyššej Premier League. Vedenie Middlesbrough trvalo na tom, že Adam nebude predaný. Johnson sa rozhodol, že zmluvu s klubom Middlesbrough nepredĺži.

Ako uznanie za jeho výkony v sezóne, bol Adam zvolený redaktormi North East Football za najlepšieho mladého hráča roka.

Manchester City
Keď sa začalo zimné prestupové obdobie, Adam bol opäť predmetom prestupu. Najväčší záujem o neho prejavil klub Manchester City. 1. februára 2010  ho za nezverejnenú čiastku kúpilo City na štyri a pol roka.

Prvýkrát nastúpil za Manchester City 6. februára. Bolo to v zápase proti Hull City, keď vystriedal Stephena Irelanda. O tri dni neskôr štartoval v základnej jedenástke proti Boltonu. Hral na pravej strane útoku vedľa Téveza a Adebayora. Johnson strelil svoj prvý gól za Citizens proti Sunderlandu. Zápas sa skončil nerozhodne 1:1. 

3.októbra 2010 Johnson vystriedal Garetha Barryho v zápase domácej ligy proti Newcastlu United a v 72. minúte strelil víťazný gól. 1. decembra 2010, dal Adam gól v zápase Citizens proti Red Bullu Salzburg v Európskej lige. O 10 dní neskôr dal svoj ďalší gól za Manchester City. Bol to tretí gól v zápase domácich z West Hamu proti Citizens. Zápas sa skončil 1:3. 1. januára 2011 v zápase proti Blackpoolu, dal Adam jediný gól zápasu. Gól venoval zosnulému brankárovi Daleovi Robertsovi z klubu Rushden & Diamonds F.C., ktorý spáchal 14.decembra 2010 samovraždu. Adam ukončil sezónu ziskom jeho prvej trofeje za seniorský klub, 2011 FA Cup.

Middlesbrough
 FA Youth Cup (1): 2003 – 2004

Manchester City
 FA Cup (1): 2010 – 2011
 FA Premier League (1): 2011 – 2012
 FA Community Shield (1): 2012

Iné projekty

Externé odkazy 
 Hráčsky profil na Sunderland AFC
 Profil na stránke anglického futbalového zväzu

Zdroj 

Anglickí futbalisti
Hráči Middlesbrough FC
Hráči Leeds United
Hráči Manchester City FC
Osobnosti zo Sunderlandu
Žijúci ľudia